Tisztelt Résztvevők!

Kedves Kollégák!

Az Országos Mini Kupával kapcsolatban néhány információt.

Kérek mindenkit, hogy a versenyre az első mérkőzés előtt minimum fél órával érkezzen meg! Ellenkező esetben kérem, hogy a 70-9479-122 –es számon jelezze, ha késik.

A program megtalálható a [www.hunvolley.hu](http://www.hunvolley.hu)/utanpotlas oldalon.

Kérem, hogy a CSAPATNÉVSORT mindenki ellenőrizze (korosztály, orvosi pecsét, elnök aláírása) és HOZZA magával!

Aki a kiajánlott helyekről szeretne ételt rendelni, kérem adja le a pontos megrendelését legkésőbb szerda estig! A kiszállítás helyszínét és időpontját lehet az adott nap délelőttjén egyeztetni.

Mivel az esemény 3 teremben lesz lebonyolítva, ezért nagyon fontos, hogy körültekintően tájékozódjatok, hogy mikor, melyikben kell játszanotok a mérkőzéseket. Kérem, hogy segítsétek ezzel a sikeres lebonyolítást, hogy időben érkeztek a megadott terembe.

A Mini kategória küzdelmein hivatásos játékvezetők közreműködnek- reményeink szerint mindvégig-, de a Szupermini mérkőzéseket kizárólag amatőrök, idősebb-fiatalabb játékosok vezetik. Kérlek Benneteket, hogy segítsétek a munkájukat, és NE csináljatok „élet-halál” kérdést egy-egy esetleg téves döntésből.

A programban szereplő kezdési időpontok tájékoztató jellegűek! Kérek, Mindenkit, hogy fél órával a kiírt időpont előtt legyen a mérkőzés helyszínén. Ha tudjuk, előbb kezdjük a mérkőzéseket, persze a bemelegítési időt (ami csúszás esetén maximum 5-7 perc a pályán) biztosítva.

Csak úgy hagyjátok el a csarnokot este, hogy megbizonyosodtatok a másnapi első mérkőzés időpontjáról.

Kérünk Mindenkit, hogy a mérkőzések után hagyjon rendet maga után a kispadon. Erre nekünk edzőknek, testnevelőknek, felnőtteknek is figyelnünk kell!

A Szupermini kategóriába nevezett csapatok mindegyike kap egy Gala 210 grammos könnyített röplabdát, aki jelen lesz EREDMÉNYHIRDETÉSNÉL!

Minden résztvevő játékos hátizsákot kap, póló nem lesz idén.

Az esemény egyik fő célja, hogy a gyerekek jól érezzék magukat, ezért kérem a rugalmasságotokat és a segítségeteket, ha bármilyen probléma merülne fel. Ezt előre is köszönöm!

Kívánom Mindenkinek, hogy érezze jól magát, szerepeljen sikeresen és jó élményekkel gazdagodjon!

Találkozunk a hétvégén!

Üdvözlettel,

Szabados István, MRSZ IUB elnök